recursal/SuperWikiNEXT-32B huggingface dataset:
Ο **Αντώνης Ντεντιδάκης του Εμμανουήλ** (Πειραιάς, 5 Μαΐου 1942- Αθήνα, 4 Οκτωβρίου 2011) ήταν Έλληνας πολιτικός, που διετέλεσε βουλευτής Πειραιώς και υπουργός επί ΠΑΣΟΚ. Κατά την περίοδο της επταετίας ανέπτυξε αντιστασιακή δράση.

Συγγενείς και σπουδές
---------------------

Ο πατέρας του ήταν πρόεδρος του Δικηγορικού Συλλόγου στη γενέτειρά του και ο θείος του, Παύλος Ντεντιδάκης ήταν επί πολλά χρόνια δήμαρχος Πειραιά και υπουργός. Σπούδασε Νομικά στο πανεπιστήμιο των Αθηνών.

Πολιτική καριέρα
----------------

Εξελέγη για πρώτη φορά βουλευτής Πειραιά στις εκλογές του 1974 με την Ένωση Κέντρου- Νέες Δυνάμεις. Εν συνεχεία έγινε μέλος της ΕΔΗΚ και με το κόμμα αυτό κατήλθε υποψήφιος στις εκλογές του 1977, κατά τις οποίες δεν εξελέγη. Την ίδια χρονιά (1977) προσχώρησε στο ΠΑΣΟΚ.

Στις εκλογές του 1981 ο Ντεντιδάκης εκλέγεται στην εκλογική περιφέρεια Α΄ Πειραιά και Νήσων και επανεκλέγεται συνεχώς ως το 1996 (οι τελευταίες εκλογές που κέρδισε ήταν εκείνες του 1993). Στις 18 Νοεμβρίου 1988 διορίζεται από τον Ανδρέα Παπανδρέου ως αναπληρωτής υπουργός Εμπορικής Ναυτιλίας και υπηρετεί στη θέση αυτή ως τις 17 Μαρτίου 1989.

Το Μάρτιο του 1989 διορίζεται υπουργός Εμπορικής Ναυτιλίας και υπηρετεί στο αξίωμα αυτό από τις 17 Μαρτίου 1989 έως τις 2 Ιουλίου 1989.
Το 1990 υπηρέτησε ως γραμματέας του Κοινοβουλευτικού Τομέα Εργασίας, αρμόδιος του τομέα Ναυτιλίας του ΠΑΣΟΚ. 

Στις δημοτικές εκλογές του 1998 κατήλθε ως ανεξάρτητος υποψήφιος στο Δήμο Πειραιά, χωρίς να καταφέρει να εκλεγεί.

Παραπομπές
----------

1. ↑  Βουλή των Ελλήνων. 0410e06b-d0e8-4c6a-a6ac-d771c7b755d1. Ανακτήθηκε στις 23  Απριλίου 2022.
2. ↑  ethnos.gr Αρχειοθετήθηκε 2011-12-09 στο Wayback Machine. 5-10-2011.
3. 1 2  Απεβίωσε ο πρώην υπουργός του ΠΑΣΟΚ Α. Ντεντιδάκης, tvxs.gr, 4-10-2011.
4. ↑  Πέθανε ο Αντώνης Ντεντιδάκης, enet.gr, 5-10-2011.
Πολλά αλφάβητα έχουν επινοηθεί για τη **μογγολική γλώσσα** κατά τη διάρκεια των αιώνων. Το παλαιότερο ονομάζεται Μογγολικό αλφάβητο και υπήρξε το κυρίαρχο σενάριο κατά τη διάρκεια της πλειοψηφίας της ιστορίας της Μογγολίας και εξακολουθεί να χρησιμοποιείται σήμερα στην περιοχή της Εσωτερικής Μογγολίας της Κίνας και ντε φάκτο στη Μογγολία. Έχουν δημιουργηθεί πολλά αλφάβητα, είτε ως προσπάθειες να διορθώσουν τις αντιληπτές αδυναμίες, είτε για να επιτρέψει την γραφή άλλων γλωσσών, όπως τα σανσκριτικό και τα θιβετιανά. Τον 20ο αιώνα, η Μογγολία μεταπήδησε για πρώτη φορά στη λατινική γραφή και σχεδόν αμέσως αντικαταστάθηκε από το κυριλλικό αλφάβητο για να συμβαδίζει με τις γλώσσες που χρησιμοποιούσαν το κυριλλικό στην Σοβιετική Ένωση, τον πολιτικό σύμμαχο της Μογγολίας εκείνη την εποχή. Οι Μογγόλοι της Κίνας στην Εσωτερική Μογγολία και σε άλλα μέρη της Κίνας, από την άλλη πλευρά, συνεχίζουν να χρησιμοποιούν την παραδοσιακή μογγολική γραφή.
Ο **Αντέν Αμπντουλέ Οσμάν Νταάρ**  (Aden Abdulle Osman Daar, στα σομαλικά: *Aaden Cabdulle Cismaan Daar (Aaden Cadde)*, αραβικά:عدن عبد الله عثمان دار ) ήταν Σομαλός πολιτικός, ο πρώτος Πρόεδρος της πατρίδας του.

Πολιτική καριέρα
----------------

Γεννήθηκε στις 9 Δεκεμβρίου του 1908 στο Ογκαντέν. 
Όταν η χώρα του έγινε ανεξάρτητη, την 1η Ιουλίου του 1960, εξελέγη πρώτος Πρόεδρος. Ηττήθηκε στις προεδρικές εκλογές του 1967 από τον Αμπντιρασίντ Αλί Σερμάρκε. Η προεδρία του έλαβε τέλος στις 10 Ιουνίου του 1967.

Τα τελευταία χρόνια της ζωής του τα έζησε στα νότια της Σομαλίας και πέθανε στις 8 Ιουνίου του 2007, σε ηλικία 99 ετών. Το διεθνές αεροδρόμιο της Μογκαντίσου πήρε το όνομά του με απόφαση της προσωρινής ομοσπονδιακής κυβέρνησης, στη μνήμη του. Η κηδεία του έγινε με κρατική δαπάνη.

Παραπομπές
----------

1. ↑  Aden A. Osman president of somalia
2. ↑  Aden A. Osman, 99; first president of independent Somalia
3. ↑  Body of First President Arrives in Mogadishu

Εξωτερικοί σύνδεσμοι
--------------------

* Πολυμέσα σχετικά με το θέμα  Aden Abdulla Osman Daar στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 304920906
* LCCN: no2016082904
* GND: 1060153343
* NKC: jo2017973554

 |

 |
Η **Αχαϊκή Εταιρεία Μελετών** είναι ένα μορφωτικό σωματείο με έδρα την Πάτρα.

Ιστορία
-------

Ιδρύθηκε το 1945 στην Πάτρα από τον ιατρό Ανδρέα Σαμούρη ως **Αχαϊκή Εταιρεία**· Τα χρονικά διαστήματα 1947-1949 και 1963 εξέδωσε το *Δελτίον*· Διοργάνωσε τις πρώτες δεκαετίες ύπαρξής της σειρά διαλέξεων ιστορικού περιεχομένου· Το 1960, και υπό προεδρία του Κ. Παπασπυρόπουλου, μετονομάστηκε σε **Αχαϊκή Εταιρεία Μελετών**· Το 1973 διοργάνωσε το «Α' εν Πάτραις Συνέδριον Αχαϊκών Σπουδών».

Σκοπός
------

Σκοπός της εταιρείας είναι η ανάδειξη της τοπικής ιστορίας της Αχαΐας. Διεξάγει ετήσιους επιστημονικούς διαγωνισμούς συνοδευόμενους από χρηματικά έπαθλα. Πολλά βιβλία τοπικής αχαϊκής ιστορίας των τελευταίων δεκαετιών συνοδεύτηκαν από επαίνους της εταιρείας.

Παραπομπές
----------

1. 1 2  Τριανταφύλλου 1995, σελ. 282.

Πηγές
-----

* Κώστας Ν. Τριανταφύλλου, *Ιστορικόν λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αχαϊκή Εταιρεία.
Η **Μνησιμάχη** ήταν μυθική βασιλοπούλα από την Αχαΐα. 

Ήταν κόρη του Δεξαμενού, βασιλιά της Ωλένου Αχαΐας. Ο Κένταυρος Ευρυτίων την ερωτεύτηκε κι επειδή η Μνησιμάχη δεν τον ήθελε αυτός την απήγαγε. Ο Δεξαμενός τότε ζήτησε την βοήθεια του Ηρακλή που ήταν φιλοξενούμενός του. Ο Ηρακλής πήγε στην Φολόη, κυνήγησε και σκότωσε τον Ευρυτίωνα επιστρέφοντας την Μνησιμάχη στον πατέρα της. Κατά μια άλλη εκδοχή την παντρεύτηκε. 

Σε μια τρίτη εκδοχή η Μνησιμάχη ταυτίζεται με την Δηιάνειρα που ήταν η κόρη του Δεξαμενού. Ο Ηρακλής σκότωσε τον Ευρυτίωνα κατά την τελετή του γάμου τους, αφού η Διηάνειρα δεν ήθελε για άντρα της τον Κένταυρο, και την παντρεύτηκε αυτός.

Αναφορές
--------

1. ↑  Δεξαμενὸς ὁ ἐν Ὠλένῳ βασιλεὺς καὶ ὁποίων Ἡρακλῆς παρ' αὐτῷ ξενίων ἔτυχε. καὶ ὅτι μὲν ἦν πόλισμα ἐξ ἀρχῆς μικρὸν ἡ Ὤλενος, μαρτυρεῖ τῷ λόγῳ μου καὶ ἐλεγεῖον ἐς Εὐρυτίωνα Κένταυρον ὑπὸ Ἑρμησιάνακτος πεποιημένον: ἀνὰ χρόνον δὲ τοὺς οἰκήτορας ἐκλιπεῖν ὑπὸ ἀσθενείας φασὶ τὴν Ὤλενον καὶ ἐς Πειράς τε καὶ ἐς Εὐρυτειὰς ἀποχωρῆσαι."Παυσανία Αχαϊκά
Το μετάλλιο «Αντάρτικη Μνήμη 1941» στην αριστερή τσέπη της στολής του στρατηγού Πέκο Ντάπτσεβιτς (*Πολεμικό Μουσείο Βελιγράδι)*
Το μετάλλιο *«Αντάρτικη Μνήμη 1941»* - δεύτερος τύπος (ΙΚΟΜ Zagreb)
Το επετειακό μετάλλιο «Αντάρτικη Μνήμη 1941» (σέρβικα: *Партизанска споменица 1941*, κροατικά: *Partizanska spomenica 1941*, σλαβομακεδονικά: Партизанска споменица 1941‎) ήταν μία διαμνημονευτική ηθική αμοιβή από την πρώην Σοσιαλιστική Ομοσπονδιακή Δημοκρατία της Γιουγκοσλαβίας, η οποία απονεμόταν σε κάθε πολίτη που εντάχθηκε στο εθνικό-απελευθερωτικό κίνημα με την έναρξη της εξέγερσης εναντίων των ξένων κατακτητών την περίοδο της κατοχής 1941-1945.

Ιστορικό
--------

Το μετάλλιο «Αντάρτικη Μνήμη 1941» θεσμοθετήθηκε στις 14 Σεπτεμβρίου 1944 από την Εθνική Επιτροπή Απελευθέρωσης της Γιουγκοσλαβίας για να τιμηθούν οι εν ζωή αντάρτες που εντάχθηκαν στις γραμμές του τιτοϊκού κινήματος αντίστασης κατά την έναρξη του Εθνικό-Απελευθερωτικού Αγώνα 1941-1945. Με νόμο του 1946 – ήδη μετά την απελευθέρωση και την επικράτηση των τιτόϊκών δυνάμεων στην Γιουγκοσλαβία – συγκεκριμενοποιήθηκαν οι όροι απονομής. Ο νόμος αυτός επιβεβαίωσε πως το μετάλλιο της «Αντάρτικης Μνήμης 1941» είναι σύμβολο της εθνικής αναγνώρισης και ανταμοιβής για τους οργανωτές της λαϊκής εξέγερσης και για τους πρωτοπόρους του εθνικό-απελευθερωτικού αγώνα για πράξεις που τελέσθηκαν στο όνομα της απελευθέρωσης των λαών της Γιουγκοσλαβίας. Βασικότερη προϋπόθεση για την απονομή ήταν η ένταξη στην εξέγερση κατά το πρώτο έτος της αντίστασης δηλαδή το 1941.

Αιτήσεις για την απονομή γίνονταν δεκτές μέχρι την 31η Δεκεμβρίου 1957, ενώ η τελευταία απονομή έγινε το 1963. Οι τιμηθέντες με το μετάλλιο της «Αντάρτικης Μνήμης 1941» απολάμβαναν μία σειρά από προνόμια όπως η δωρεάν μεταφορά με τα Μέσα Μαζικής Μεταφοράς και υγειονομική περίθαλψη σε στρατιωτικά νοσοκομεία. Επίσης οι παρασημοφορημένοι με το μετάλλιο αυτό κηδεύονται δημοσία δαπάνη και με στρατιωτικές τιμές.

Η διεμβολή του μεταλλίου της «Αντάρτικης Μνήμης 1941»
Τα πρώτα μετάλλια κόπηκαν στο Νομισματοκοπείο της ΕΣΣΔ και ήταν φτιαγμένα από χαλκό. Αργότερα τα μετάλλια σχεδιάστηκαν και κόπηκαν στην Γιουγκοσλαβία (*ΙΚΟΜ Zagreb*) και ήταν ασημένια. Το μετάλλιο του δεύτερου τύπου σχεδιάστηκε από τον γλύπτη Άντουν Αουγκουστίντσιτς και το ζωγράφο Τζόρτζε Αντρέγεβιτς Κουν*.*

Συνολικά έλαβαν χώρα 27.269 απονομές του μεταλλίου της  «Αντάρτικης Μνήμης 1941».

Παραπομπές
----------

1. ↑  «Нагрудный знак «1941» для югославских партизан. СССР, 1944 г. | PDF». *Scribd* (στα Ρωσικά). Ανακτήθηκε στις 13 Μαΐου 2023.
2. 1 2  Vojna enciklopedija, Βελιγράδι, 1975
3. ↑  Grbec, Klemen (2010) Partizanski spominski znak 1941. Λιουμπλιάνα, Πανεπιστήμιο Λιουμπλιάνας, Φιλοσοφική Σχολή, Τμήμα Κοινωνικών Επιστημών.
Καλλιτεχνική ανακατασκευή

Απολίθωμα από την Τυνησία
Το **Αφρικανικό μαμούθ**, η *Mammuthus africanavus* (κυριολεκτικά, "Αφρικανικός πρόγονος μαμούθ"), είναι το δεύτερο αρχαιότερο είδος μαμούθ, αφού πρώτα εμφανίστηκε περίπου πριν από 3 εκατομμύρια χρόνια κατά την ύστερη Πλειόκαινο, με την τελευταία του εμφάνιση να είναι πριν από 1.65 εκατομμύριο χρόνια πριν, στις αρχές του Πλειστοκαίνου. Τα απολιθώματα της έχουν βρεθεί στο Τσαντ, τη Λιβύη, το Μαρόκο και την Τυνησία. Ήταν σχετικά μικρού μεγέθους και θεωρείται ως ο άμεσος πρόγονος του *Μ. meriodionalis*, αν και χαυλιόδοντας του αποκλίνει περισσότερο από τα κρανία των μετέπειτα ειδών μαμούθ, το οποίο θα μπορούσε να υποδεικνύει ότι ήταν ένα εξελικτικό αδιέξοδο.

Παραπομπές
----------

1. ↑  Couvering, John A. Van (16 Δεκεμβρίου 2004). *The Pleistocene Boundary and the Beginning of the Quaternary* (στα Αγγλικά). Cambridge University Press. ISBN 9780521617024.
2. ↑  Lister, Adrian· Bahn, Paul (2007). *Mammoths: giants of the ice age*. Frances Lincoln. σελ. 23. [*νεκρός σύνδεσμος*]
Ο **αφρικανικός ελέφαντας** είναι ογκώδες, γιγαντόσωμο, παχύδερμο θηλαστικό, της οικογένεια των προβοσκειδοειδών. Σε αντίθεση με τον ασιατικό ελέφαντα, έχει πιο μεγάλα αυτιά, για να ελέγχει τη θερμοκρασία του σώματός του, πιο μεγάλους χαυλιόδοντες, και δεν εξημερώνεται. Ζει σε κοπάδια στην υποσαχάρια Αφρική και έχει μεγάλη μνήμη. Απειλείται από τη λαθροθηρία.

Περιγραφή
---------

Ένα είδος αφρικανικού ελέφαντα, ο αφρικανικός ελέφαντας του θάμνου, είναι το μεγαλύτερο ζωντανό χερσαίο ζώο, ενώ ο ελέφαντας των δασών είναι ο τρίτος μεγαλύτερος. Τα πυκνά σώματα τους στηρίζονται σε ακανθώδη πόδια και έχουν κοίλες πλάτες. Τα μεγάλα αυτιά τους επιτρέπουν την απώλεια θερμότητας. Το άνω χείλος και η μύτη σχηματίζουν έναν κορμό. Ο κορμός λειτουργεί ως πέμπτο άκρο, ως ενισχυτής ήχου και ως σημαντική μέθοδος επαφής. Οι προβοσκίδες των αφρικανών ελεφάντων τελειώνουν σε δύο απέναντι χείλη, ενώ στον ασιατικό ελέφαντα η προβοσκίδα τελειώνει σε ένα χείλος. Τα αρσενικά ζυγίζουν 4.700-6.048 κιλά και τα θηλυκά ζυγίζουν 2.160 με 3.232 κιλά.

Παραπομπές
----------

1. ↑  Macdonald, D. (2001). *The New Encyclopedia of Mammals*. Oxford: Oxford University Press.
2. ↑  Laurson, Barry; Bekoff, Marc (1978). «*Loxodonta africana*» (PDF). *Mammalian Species* **92** (92): 1–8. doi:10.2307/3503889.. Ανακτήθηκε στις 5 August 2010.
Η **Ασσούβα** ήταν μια συνομοσπονδία 22 αρχαίων κρατών της δυτικής Ανατολίας που σχηματίστηκε γύρω στο 1400 π.Χ. για να αντιταχθεί στην Χεττιτική Αυτοκρατορία, από την οποία ηττήθηκαν επί Τουδαλίγια Α'. Το κράτος που διαδέχτηκε την Ασσούβα στην ίδια περιοχή ονομάστηκε Αρζάβα από τους Χετταίους. Έχει προταθεί πως το όνομα Ασσούβα μπορεί να συνδέεται με το αρχαιοελληνικό τοπωνύμιο Ἀσία.

Οι σύγχρονοι μελετητές συχνά τοποθετούσαν την Ασσούβα μόνο στη βορειοδυτική γωνία της Ανατολίας, μια περιοχή βόρεια ή βορειοδυτικά της μελλοντικής Αρζάβας. Αυτή η υπόθεση καθιστά την συμπερίληψη της Καρίας και της Λυκίας στην Ασσούβα προβληματική, δεδομένου ότι αυτές βρίσκονται στην νοτιοδυτική Ανατολία. Η συμπερίληψη αυτών των κρατών θα σήμαινε πως η Ασσούβα περιελάμβανε περιοχές βόρεια και νότια της Αρζάβας. Ωστόσο, η συνομοσπονδιακή ένωση της Ασσούβας μπορεί να περιελάμβανε κράτη σε δύο ή περισσότερες γεωγραφικά ξεχωριστές περιοχές που δεν είχαν κοινά χερσαία σύνορα.

Ιστορία
-------

Η συνομοσπονδία αναφέρεται μόνο αποσπασματικά σε σωζόμενες επιγραφές. Δεδομένου ότι ο Τουδαλίγιας Δ΄ αντιμετώπισε αναστάτωση στα σύνορά του γύρω στο 1250 / 1200 π.Χ. οι εξεγέρσεις της Ασσούβας είχαν χρονολογηθεί στην εποχή του Τουδαλίγια Δ΄. Οι πιο σύγχρονες απόψεις χρονολογούν την Ασσούβα νωρίτερα στην εποχή ενός παλαιότερου Τουδαλίγια, νωρίτερα από τον Σουπιλουλιούμα Α΄ και συνεπώς νωρίτερα από το 1350 π.Χ.

Αποσπάσματα από Χεττιτικές επιγραφές αφήνουν να εννοηθεί πως η αντι-Χεττιτική εξέγερση της Ασσούβας είχε έναν βαθμό υποστήριξης από τους Μυκηναίους (Αχαιούς, Χεττιτικά: *Ahhiyawa*). Έχει υποτεθεί πως τα θρυλικά γεγονότα που διαδραματίζονται πριν και κατά την διάρκεια της Ιλιάδας του Ομήρου αντλούν την έμπνευσή τους από τις επιδρομές Μυκηναίων στρατιωτών που συμμετείχαν στην εξέγερση.

Δείτε επίσης
------------

* Βιλούσα
* Αλαξάντου
* Χετταίοι

Παραπομπές
----------

1. ↑  H. T. Bossert, 1946, *Asia*, vol.?, pp. ?, Istanbul.
2. ↑  Castleden, Rodney (2005). *The Mycenaeans*. Routledge. σελίδες 202–203. ISBN 9781134227822. It was political instability of this kind, not just in Assuwa but all along the Aegean coast, that the Mycenaeans were able to exploit. One fragmentary letter mentions Assuwa and Ahhiyawa together, implying that the rebellion of Assuwa may have been supported by the Mycenaeans. Another (ambiguous) letter says ‘the king of Ahhiyawa withdrew or retreated’ or someone ‘relied on the king of Ahhiyawa’, so the Mycenaean king was either leading his army in Anatolia or supporting rebellion from afar.
3. ↑  Cline, Eric H. *1177 B.C.: The Year Civilization Collapsed*. σελίδες 40–41.
Για άλλες χρήσεις, δείτε: Αστέρας (αθλητικός σύλλογος).

Ο **Αστέρας Παραποτάμου** είναι ποδοσφαιρικός σύλλογος με έδρα τον Παραπόταμο του νομού Θεσπρωτίας. Επίσημο έτος ίδρυσης του συλλόγου είναι το 1980 και έχει χρώματα το μπλε και το λευκό. 

Ανήκει στη δύναμη της Ε.Π.Σ. Θεσπρωτίας και αγωνίζεται στην Α΄ Κατηγορία Ε.Π.Σ. Θεσπρωτίας. Έδρα του αποτελεί το Δημοτικό γήπεδο Παραποτάμου.

Ιστορία
-------

Ο «Αθλητικός Γυμναστικός Ποδοσφαιρικός Σύλλογος Αστέρας Παραποτάμου» ιδρύθηκε το 1980. Συμμετέχει στα τοπικά πρωταθλήματα της Ε.Π.Σ. Θεσπρωτίας και τη σεζόν 1994-95 κατέκτησε για πρώτη φορά το πρωτάθλημα και ανέβηκε στην Δ΄ Εθνική. Υποβιβάστηκε άμεσα στα τοπικά και τη σεζόν 1996-97 κατέκτησε ξανά το πρωτάθλημα και την επάνοδο του στην Δ΄ Ενική. Ο υποβιβασμός ήταν άμεσος ξανά. 

Την σεζόν 2000-01 κατέκτησε το πρωτάθλημα και συμμετείχε στο ειδικό πρωτάθλημα ανόδου, χωρίς όμως επιτυχία. Το 2002-03 κατέκτησε ξανά το πρωτάθλημα και ανέβηκε στην Δ΄ Εθνική, όπου όμως για ακόμα μια φορά δεν κατάφερε να παραμείνει στην κατηγορία. Το 2010-11 κατέκτησε το πρωτάθλημα, ωστόσο όμως λόγω οικονομικής αδυναμίας δε δήλωσε συμμετοχή στην Δ΄ Εθνική.

Τη σεζόν 2016-17 κατέκτησε εκ νέου το πρωτάθλημα, κερδίζοντας την άνοδο στην Γ΄ Εθνική για πρώτη φορά στην ιστορία του. Στην πρώτη του συμμετοχή δεν κατάφερε να παραμείνει στην κατηγορία και υποβιβάστηκε.

Διαδρομή σε εθνικές κατηγορίες
------------------------------

| Χρονιά | Κατηγορία | Θέση | Σχόλιο |
| --- | --- | --- | --- |
| 1995-96 | Δ εθνική | 14η | Υποβιβασμός |
| 1997-98 | Δ εθνική | 16η | Υποβιβασμός |
| 2003-04 | Δ εθνική | 13η | Υποβιβασμός |
| 2017-18 | Γ εθνική | 12η | Υποβιβασμός |

Τίτλοι και διακρίσεις
---------------------

* **6** Πρωταθλήματα Α΄ Κατηγορίας Ε.Π.Σ. Θεσπρωτίας: 1994-95, 1996–97, 2000–01, 2002–03, 2010–11, 2016–17
* **2** Κύπελλα Ε.Π.Σ. Θεσπρωτίας: 2003-04, 2006-07
* **1** Σούπερ Καπ Ε.Π.Σ. Θεσπρωτίας: 2017
* Φιναλίστ Κυπέλλου Ε.Π.Σ. Θεσπρωτίας: 1986-87, 1991-92, 1993-94, 1994-95, 1996-97, 2001-02, 2008-09, 2015-16

Διακεκριμένοι ποδοσφαιριστές
----------------------------

Χρήστος Τζάνης

Παραπομπές
----------

1. ↑  Αναφορά epirusnow.gr
2. ↑  Επίσημη ιστοσελίδα Ε.Π.Σ. Θεσπρωτίας
3. ↑  ΑΣΤΈΡΑΣ ΠΑΡΑΠΟΤΆΜΟΥ:ΔΎΣΚΟΛΟ ΝΑ ΔΗΛΏΣΕΙ ΣΥΜΜΕΤΟΧΉ taneatismikrospilias24.com
4. ↑  goalmats.blogspot.com
To **Nimrod** είναι το πέμπτο στούντιο άλμπουμ από τo αμερικάνικο πανκ ροκ συγκρότημα Green Day, που κυκλοφόρησε στις 14 Οκτωβρίου 1997 μέσω της Reprise Records. Η μπάντα άρχισε τις εργασίες της για το άλμπουμ στον απόηχο της ακύρωσης της ευρωπαϊκής περιοδείας τους μετά την κυκλοφορία του Insomniac (1995). Η ηχογράφηση έγινε στο Conway Studios του Λος Άντζελες. Το άλμπουμ γράφτηκε με την πρόθεση της δημιουργίας στερεών τραγουδιών, σε αντίθεση με ένα συνεκτικό άλμπουμ. Ως αποτέλεσμα, το Nimrod μνημονεύεται για τη μουσική ποικιλομορφία και τον πειραματισμό του, και περιέχει στοιχεία folk και rock, surf και ska. Στα λυρικά θέματα που συζητήθηκαν στο άλμπουμ περιλαμβάνεται η ωριμότητα, η προσωπική σκέψη, και η πατρότητα.
Το άλμπουμ έφτασε στο νούμερο 10 του Billboard και έχει πιστοποιηθεί διπλά πλατινένιο από την Recording Industry Association of America (RIAA). Επίσης, το άλμπουμ πιστοποιήθηκε τριπλά πλατινένιο στην Αυστραλία και διπλά πλατινένιο στον Καναδά. Το Nimrod έλαβε γενικά θετικές κριτικές και οι κριτικοί εγκωμίασαν τον Μπίλι Τζο Άρμστρονγκ γιά τους στίχους του. Το άλμπουμ περιείχε την ακουστική επιτυχία "Good Riddance (Time of Your Life)", η οποία εμφανίστηκε σε πολλές εκδηλώσεις ποπ κουλτούρας, όπως το φινάλε της κωμικής σειράς Seinfeld το 1998. Για την προώθηση του άλμπουμ, οι Green Day ξεκίνησαν ένα εκτεταμένο πρόγραμμα περιοδείας. Το Nimrod έχει πουλήσει πάνω από 10 εκατομμύρια αντίτυπα παγκοσμίως.

Τραγούδια
---------

| Αρ. | Tίτλος | Διάρκεια |
| --- | --- | --- |
| 1. | "Nice Guys Finish Last"   | 2:49 |
| 2. | "Hitchin' a Ride"   | 2:51 |
| 3. | "The Grouch"   | 2:12 |
| 4. | "Redundant"   | 3:17 |
| 5. | "Scattered"   | 3:02 |
| 6. | "All the Time"   | 2:10 |
| 7. | "Worry Rock"   | 2:27 |
| 8. | "Platypus (I Hate You)"   | 2:21 |
| 9. | "Uptight"   | 3:04 |
| 10. | "Last Ride In (ορχηστρικό)"   | 3:47 |
| 11. | "Jinx"   | 2:12 |
| 12. | "Haushinka"   | 3:25 |
| 13. | "Walking Alone"   | 2:45 |
| 14. | "Reject"   | 2:05 |
| 15. | "Take Back"   | 1:09 |
| 16. | "King for a Day"   | 3:13 |
| 17. | "Good Riddance (Time of Your Life)"   | 2:34 |
| 18. | "Prosthetic Head"   | 3:38 |
| **Συν. διάρκεια:** | **49:09** |

**Ιαπωνική έκδοση**:

19. "Desensitized" 2:49

**Αυστραλιανή έκδοση**:

19. "Suffocate" 2:54

20. "Do Da Da" 1:30

21. "Desensitized" 2:49

22. "You Lied" 2:26

Συντελεστές
-----------

* Billie Joe Armstrong – φωνή, κιθάρα, φυσαρμόνικα στο "Walking Alone", παραγωγός
* Mike Dirnt – μπάσο, φωνητικά, ρόπαλο του μπέιζμπολ στο "Desensitized", παραγωγός
* Tré Cool – ντραμς, μπόνγκος, ντέφι, παραγωγός
* Petra Haden - βιολί στα "Hitchin' a Ride" και "Last Ride In"
* Conan McCallum – βιολί στο "Good Riddance (Time of Your Life)"
* Gabrial McNair, Stephen Bradley – κόρνα
* David Campbell - ενορχηστρωτής χορδών
* Rob Cavallo – παραγωγός
* Ken Allardyce - ηχογράφηση, μηχανικός
* Tony Flores, Mike Dy, Barry Goldberg, Bill Kinsley, Wes Seidman - επιπλέον μηχανικοί
* Chris Lord-Alge - μίξινγκ
* Snorri Brothers - φωτογράφοι
* Chris Bilheimer - φωτογράφος, καλλιτεχνική διεύθυνση, σχέδιο
Συντεταγμένες: 13°17′3.01″N 61°14′29.00″W﻿ / ﻿13.2841694°N 61.2413889°W﻿ / 13.2841694; -61.2413889

Ο **Άγιος Δαβίδ** (αγγλικά και γαλλικά: Saint David, και για συντομία St. David) είναι μια από τις 6 ενορίες του Άγιου Βικέντιου και Γρεναδίνων στο νησί του Αγίου Βικέντιου. Πρωτεύουσα είναι η Σατωμπελαίρ. Η ενορία καταλαμβάνει έκταση 31 τ.χλμ.. Έχει πληθυσμό 6.700 κατοίκων (απογραφή 2000) με πυκνότητα 83,8 κατοίκων ανά τ.χλμ. Βρίσκεται βορειοδυτικά της χώρας και του νησιού του Αγίου Βικεντίου.

Οι σημαντικότερες πόλεις είναι η Σατωμπελαίρ, η Βαλιμπού, η Ρίτσμοντ, η Ρουτλάντ Βαλ, η Τρουμακά και η Ρόουζχωλ.

Γεωγραφία
---------

Ο Άγιος Δαβίδ βρίσκεται βορειοδυτικά της χώρας και του νησιού του Αγίου Βικεντίου. Συνορεύει στα ανατολικά με την Καρλόττα και στα νότια με τον Άγιο Πατρίκιο.

Πόλεις
------

Κύριο λήμμα: Κατάλογος κωμοπόλεων και χωριών του Άγιου Βικέντιου και Γρεναδινών
Οι σημαντικότερες πόλεις είναι η Σατωμπελαίρ, η Βαλιμπού, η Ρίτσμοντ, η Ρουτλάντ Βαλ, η Τρουμακά και η Ρόουζχωλ.

Δείτε επίσης
------------

* Ενορίες του Άγιου Βικέντιου και Γρεναδίνων

Παραπομπές
----------

1. ↑  Ενορίες του Άγιου Βικέντιου και Γρενδίνων, Statoids.com
2. ↑  «Άγιος Βικέντιος και Γρεναδίνες». U.S. Department of State. Ανακτήθηκε στις 27 Ιουλίου 2009.

Εξωτερικοί σύνδεσμοι
--------------------

* U.S. Department of State profile

|  |  |  |  |
| --- | --- | --- | --- |
| 

| π • σ • ε
Ενορίες του Άγιου Βικέντιου και Γρεναδίνων |
| --- |
|  |
| 
* Άγιος Ανδρέας
* Άγιος Γεώργιος
* Άγιος Δαβίδ
* Άγιος Πατρίκιος
* Καρλόττα
* Γρεναδίνες
 |

 |
Ο **Αντέλχις**, *Adelchis* (απεβ. Μάιος 878) ήταν γιος του Ράντελχις Α΄ πρίγκιπα του Μπενεβέντo και διάδοχος τού αδελφού του Ράντελγκαρ το 854.

Βιογραφία
---------

Επετράπη στον Αντέλχις να διατηρήσει το αρχαίο πριγκιπάτο και την ανεξαρτησία του ενόψει των επαναλαμβανόμενων επιθέσεων από τους Σαρακηνούς από το νότο, τον βασιλιά Λουδοβίκο Β΄ των Φράγκων από τα βόρεια και το Βυζαντινό θέμα Λογγοβαρδίας στα ανατολικά. Στην αρχή ήταν ανεπιτυχής στους πολέμους του με τους Μουσουλμάνους. Ηττήθηκε στο Μπάρι το 860 και αναγκάστηκε να κάνει ανακωχή με τον εμίρη και να πληρώσει φόρο υποτέλειαής. Σε μετέπειτα εγχειρήματα, αναγκάστηκε να ζητήσει τη βοήθεια του βασιλιά. Το 866, ο Λουδοβίκος Β΄ νίκησε τους Σαρακηνούς και το 871 το ίδιο το Μπάρι έπεσε. Στη συνέχεια, ο Λουδοβίκος Β΄ προσπάθησε να θέσει μεγαλύτερο έλεγχο σε όλο το νότο, φρουρώντας με τα στρατεύματά του τα φρούρια του Μπενεβέντο.

Η απάντηση του Aντέλχις σε αυτή την ενέργεια ήταν να φυλακίσει και να ληστέψει τον βασιλιά, ενώ έμενε στο πριγκιπικό παλάτι στο Μπενεβέντο τον Αύγουστο, μία προδοσία που θρήνησε ένα ποίημα της εποχής, το *Ποίημα του αιχμάλωτου βασιλιά Λουδοβίκου* (Rythmus de captivate Ludovici imperatoris). Έναν μήνα αργότερα οι Σαρακηνοί είχαν αποβιβαστεί με μία νέα δύναμη εισβολής και ο Aντέλχις απελευθέρωσε τον βασιλιά, για να οδηγήσει τους στρατούς εναντίον του. Ο Aντέλχις ανάγκασε τον Λουδοβίκο Β΄ να ορκιστεί να μην ξαναμπεί στο Μπενεβέντο με στρατό ή να εκδικηθεί για την κράτησή του. Ο Λουδοβίκος Β΄ πήγε στη Ρώμη το 872 και απελευθερώθηκε από τον όρκο του από τον πάπα Αδριανό Β΄ στις 28 Μαΐου. Προσπάθησε να επιβάλει τιμωρία στον Aντέλχις, αλλά δεν τα κατάφερε. Ο Αντέλχις στράφηκε στους Βυζαντινούς. Δολοφονήθηκε τον Μάιο του 878.

Έκοψε ένα αργυρό δηνάριο κατά τα Φραγκικά πρότυπα (ήταν υποτελής των Φράγκων). Στη μία όψη υπάρχει σταυρός με άκρα, επί τριών βαθμίδων και επιγραφή LVDOWIGVS IMP. Στην άλλη όψη σταυρός με Χ και επιγραφή + ANGILBERGA [Ι]ΜP. Βάρος 1,13 γραμ. Η Ενγελμέργκα ήταν η σύζυγος του Λουδοβίκου Β΄.

Ήταν αξιοσημείωτος ως ο τελευταίος Λομβαρδός ηγέτης, που αναθεώρησε τη *Νομοθεσία του Ροθάριου* (Edictum Rothari).

Οικογένεια
----------

Η κόρη του:

* Αγελτρούδη, έγινε σύζυγος του Γουίδωνα Γ΄ δούκα του Σπολέτο.

Πηγές
-----

* Έλκε Γκόεζ. *Geschichte Italiens im Mittelalter*. Darmstadt: WBG, 2010, σσ. 60–61.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 59476559
* GND: 102418667

 |

 |
Καλλιτεχνική αναπαράσταση
Το ***Ninjemys oweni*** ("Χελώνα Νίντζα του Όουεν") είναι μια εξαφανισμένη μεγάλη αρχέγονη χελώνα της εποχής του Πλειστόκαινου που βρέθηκε στο Κουίνσλαντ της Αυστραλίας. Έμοιαζε με τον μεγαλύτερο συγγενή της *Meiolania*, εκτός από το ότι το μεγαλύτερο ζευγάρι κέρατα στο κεφάλι του έχει κολλήσει έξω στις πλευρές, παρά το σημείο προς τα πίσω.

Απολιθωμένο κρανίο
Τα πρώτα γνωστά απολιθώματα αρχικά πιστευόταν ότι ανήκαν στο *Megalania*, και ως εκ τούτου ο Ρίτσαρντ Όουεν την είχε φανταστεί σαν μια γιγαντιαία σαύρα Μολώχ.

Παραπομπές
----------

Εξωτερικοί σύνδεσμοι
--------------------

* Cryptodira at Mikko's Phylogeny Archive
Για άλλες χρήσεις, δείτε: Αστέρας (αθλητικός σύλλογος).
Ο  **Α.Σ.Αστέρας Αγίου Σεραφείμ** είναι αθλητικός σύλλογος από τον Άγιο Σεραφείμ του νομού Φθιώτιδας.

Ιστορία
-------

Ιδρύθηκε το 1975. Αγωνίστηκε στo τοπικό πρωταθλήματα ενώ συμμετείχε και στην Δ' Εθνική 1992-93, αλλά δεν κατάφερε να παραμείνει. Το 1985 αγωνίσθηκε στον τελικό κυπέλλου ΕΠΣΦ με την ιστορική Παλλαμιακή Ένωση.

Από το 1988 διατηρεί παιδικά τμήματα.

Διαθέτει το γήπεδο του συλλόγου κατασκευάστηκε από τον δήμο.

Παραπομπές
----------

1. ↑  «Greece - List of Fourth Level Final Tables». *www.rsssf.com*. Ανακτήθηκε στις 12 Ιανουαρίου 2020.

Εξωτερικοί σύνδεσμοι
--------------------

* Επίσημο ιστολόγιο
* Κανάλι στο youtube
| Μουσική του *Final Fantasy* |
| --- |
| * *Final Fantasy I* και *II*
* *Final Fantasy III*
* *Final Fantasy IV*
* *Final Fantasy V*
* *Final Fantasy VI*
* Σειρά *Final Fantasy VII*
* *Final Fantasy VIII*
* *Final Fantasy IX*
* *Final Fantasy X*
* *Final Fantasy X-2*
* *Final Fantasy XI*
* *Final Fantasy XII*
* *Final Fantasy XIII*
* *Final Fantasy XIII-2*
* *Lightning Returns: Final Fantasy XIII*
* *Final Fantasy XIV*
* Σειρά *Tactics*
* Σειρά *Chocobo*
* Σειρά *Crystal Chronicles*
* Άλμπουμ συλλογών
* Συναυλίες
 |
| π • σ • ε
 |

Η σύνθεση της μουσικής του βιντεοπαιχνιδιού *Final Fantasy VIII* έγινε από το μουσικό συνθέτη, Νομπούο Ουεμάτσου. Το *Final Fantasy VIII Original Soundtrack*, η συλλογή όλων των μουσικών θεμάτων του παιχνιδιού, κυκλοφόρησε σε τέσσερα CD από την DigiCube στην Ιαπωνία. Μία ειδική ορχηστρική σύνθεση επιλεγμένων κομματιών από το παιχνίδι, σε σύνθεση Σίροου Χαμαγκούτσι, κυκλοφόρησε υπό τον τίτλο *Fithos Lusec Wecos Vinosec Final Fantasy VIII*. Μία διαλογή συνθέσεων με πιάνο, που εκτελέστηκαν από τον Σίνκο Ογκάτα, κυκλοφόρησε ως *Piano Collections Final Fantasy VIII*.

Το soundtrack του παιχνιδιού είναι πιο γνωστό για τα κομμάτια *"Liberi Fatali"*, ένα κομμάτι λατινικής χορωδίας που ακούγεται στην εισαγωγή του παιχνιδιού, και το *"Eyes on me"*, ένα ποπ τραγούδι, που υπηρετεί ως βασικό θέμα του παιχνιδιού, που εκτελείται από την Κινέζα τραγουδίστρια Φάιε Γουονγκ. Οι κριτικοί έμειναν γενικότερα ευχαριστημένοι από τη μουσική του παιχνιδιού, αν και υπογραμμίστηκαν θέματα κατώτερης ποιότητας σε σύγκριση με τους προηγούμενους τίτλους της σειράς, ή συγκεκριμένα κατώτερα κομμάτια.

Liberi Fatali
-------------

Ο λατινικός τίτλος ***Liberi Fatali*** (ελληνικά: "Μοιραία Παιδιά") είναι ορχηστικό κομμάτι που ακούγεται στην εισαγωγική σκηνή του παιχνιδιού *Final Fantasy VIII*. Οι στίχοι γράφτηκαν από τους Καζουσίγκε Νοτζίμα και Τάρο Γιαμασίτα. Επίσης, είναι πλήρως ενορχηστρωμένο. Ο στίχος *"Fithos Lusec Wecos Vinosec"* δεν είναι πραγματικά λατινικά, αλλά αποτελεί έναν αναγραμματισμό από δυο φράσεις *Διαδοχή των μαγισσών* και *αγάπη*.

Η φράση *μοιραία παιδιά* πιθανόν αναφέρεται στους κύριους χαρακτήρες του παιχνιδιού. Οι γραπτές λέξεις στην εισαγωγή πριν αρχίσει το *Liberi Fatali* παρουσιάζουν μια σημαντική συζήτηση μεταξύ των κεντρικών χαρακτήρων Squall Leonhart και Rinoa Heartily.

Εξωτερικό σύνδεσμοι
-------------------

* Επίσημη ιστοσελίδα του Νομπούο Ουεμάτσου
Ο **Μουσικός θίασος με ντέφι** είναι πολύχρωμο ψηφιδωτό του Διοσκουρίδη του Σαμίου.

Ιστορικό του ευρήματος
----------------------

Στην αρχαιότητα το ψηφιδωτό ήταν αρχικά τοποθετημένο στη Σάμο, από όπου ξηλώθηκε και μεταφέρθηκε στην Έπαυλη του Κικέρωνα στην Πομπηία. Εκεί βρέθηκε στις 8 Φεβρουαρίου 1763 και μεταφέρθηκε στο Εθνικό Αρχαιολογικό Μουσείο της Νάπολι, όπου και φιλοξενείται σήμερα.

Περιγραφή
---------

Φέρει την υπογραφή του καλλιτέχνη. Περιγράφει μια απλή σκηνή μουσικών. Βρισκόμαστε σε έναν δρόμο έξω από ένα σπίτι στη Ρώμη. Μπροστά στον άσπρο τοίχο του σπιτιού παίζουν τέσσερις μουσικοί. Πρωταγωνιστής φαίνεται να είναι ένας που χτυπάει το ντέφι. Φοράει χιτώνα, μανδύα και κοντομάνικη φανέλα. Στα πόδια σανδάλια. Συνοδεύεται από έναν δεύτερο που κρούει τα κύμβαλα. Φοράει παρόμοια ρούχα με κάποιες διαφορές στα χρώματα και τις αποχρώσεις. Πίσω από αυτόν είναι τοποθετημένος ένας αυλιστής που είναι μακιγιαρισμένος ως γυναίκα. Το πρόσωπο είναι μακιγιαρισμένο άσπρο, τα καστανά μαλλιά είναι στεφανωμένα με την ταινία των αρχαίων Ελλήνων ποιητών σε χρυσή απόχρωση. Η επιδερμίδα του λαιμού και των χεριών είναι φυσικού χρώματος. Τα μανίκια και ο χιτώνας είναι καφετί και γκρι. Η συνοδεία ολοκληρώνεται με ένα μικρό αγοράκι, παιδάκι - δούλο.

Το ψηφιδωτό παριστάνει μια σκηνή από την κωμωδία του Μενάνδρου, «Θεοφορούμεναι».

Πηγές
-----

|  |  |
| --- | --- |
| εικονίδιο αρχαιολογία | Πύλη αρχαιολογία |

|  |  |
| --- | --- |
| εικονίδιο τέχνη | Πύλη τέχνη |

* Μαργκαρέτε Μπίμπερ (1879-1978), Γκέρχαρντ Ρόντενβαλντ (1886-1945) (1911). *Jahrbuch des Kaiserlich Deutschen Archäologischen Instituts, Band XXVI*. Berlin: Georg Reimer. σελίδες 1-22 και εικόνα. Ανακτήθηκε στις 5 Απριλίου 2012.
* Eric Scapo (2010). *Actors and Icons of the Ancient Theater*. Willey-Blackwell. σελ. 149.  `Η παράμετρος |access-date=` χρειάζεται `|url=` (βοήθεια)

Εξωτερικοί σύνδεσμοι
--------------------

* Παρουσίαση του ψηφιδωτού από το Μουσείο[*νεκρός σύνδεσμος*]
Το ***Papo & Yo*** είναι ένα βιντεοπαιχνίδι περιπέτειας φαντασίας, που κυκλοφόρησε στις 14 Αυγούστου 2012 στο PlayStation 3 μέσω του PlayStation Network  και από τις 18 Απριλίου 2013 στα Microsoft Windows μέσω του Steam. Κυκλοφόρησε στις 7 Ιανουαρίου 2014 σε OS X και Linux μέσω του Humble Indie Bundle X. Το παιχνίδι περιλαμβάνει ένα νεαρό Βραζιλιάνο αγόρι τον Quico, το οποίο, ενώ κρύβεται από τον καταχρηστικό, αλκοολικό πατέρα του, βρίσκει τον εαυτό του να μεταφέρεται σε μια ονειρική φαβέλα, και συναντά ένα κανονικά υπάκουο πλάσμα, το Τέρας. Ο παίκτης, ως Quico, μπορεί να αλληλεπιδράσει με το Τέρας και να χειριστεί τα κτίρια της φαβέλας με μοναδικούς τρόπους, όπως στοιβάζοντας μεμονωμένες καλύβες το ένα πάνω στο άλλο, για να ολοκληρώσει παζλ και να προχωρήσει στο παιχνίδι. *Το Papo & Yo* σχεδιάστηκε από τον Vander Caballero, ο οποίος δημιούργησε την ιστορία με βάση το παρελθόν του στην αντιμετώπιση ενός κακοποιητικου και αλκοολικού πατέρα.

Μουσική υπόκρουση
-----------------

Ο προγραμματιστής Minority ανακοίνωσε μια κυκλοφορία soundtrack (που συντάχθηκε από τον Brian D'Oliveira) στο PSN σε μια ανάρτηση ιστολογίου, με προγραμματισμένη ημερομηνία κυκλοφορίας στις 18 Δεκεμβρίου 2012 στη Βόρεια Αμερική και μία ημέρα αργότερα για την Ευρώπη.

Είναι διαθέσιμο σε ψηφιακούς διανομείς όπως το PlayStation Network, το iTunes Store, το Amazon.com, Steam, SoundCloud κ.λπ.

Παραπομπές
----------

1. ↑  Dutton, Fred (3 Ιουνίου 2011). «Papo & Yo announced for PSN». Eurogamer. Ανακτήθηκε στις 5 Ιουνίου 2011.
2. ↑  «The Music Stylings of Papo & Yo, Soundtrack and Sale on PSN Tomorrow». Ανακτήθηκε στις 23 Δεκεμβρίου 2012.
3. ↑  «Papo & Yo Original Soundtrack to be released!». Αρχειοθετήθηκε από το πρωτότυπο στις 20 Ιανουαρίου 2013. Ανακτήθηκε στις 23 Δεκεμβρίου 2012.
4. ↑  «The Papo & Yo soundtrack is now available on iTunes and Amazon for $5.99». Minority Media. 18 Απριλίου 2013. Αρχειοθετήθηκε από το πρωτότυπο στις 20 Σεπτεμβρίου 2013. Ανακτήθηκε στις 1 Φεβρουαρίου 2012.

Εξωτερικοί σύνδεσμοι
--------------------

* *Papo & Yo* explores abuse, fear, and poverty through... block puzzles? by Ars Technica
* Developer Minority website
* Developer Minority website
Η ***Merkuriusz Polski Ordynaryjny*** (προφέρεται: *Μερκούριους Πόλσκι Ορντιναρίινι*, δηλ.: Πολωνικός Καθημερινός Μερκούριους, πολωνική ορθογραφία του 17ου αιώνα*: Merkuryusz Polski Ordynaryiny*), με πλήρη τίτλο ***Merkuriusz Polski dzieje wszystkiego świata w sobie zamykający, dla informacji pospolitej*** (δηλ.: Πολωνικός Μερκούριους που περιλαμβάνει τις υποθέσεις όλου του κόσμου, για λόγους κοινής ενημέρωσης) ήταν η πρώτη πολωνική εφημερίδα (στην πραγματικότητα, εβδομαδιαία), η οποία εκδόθηκε από το 1661, πρώτα στην Κρακοβία και μετά στη Βαρσοβία.

Αν και βραχύβια, έδωσε το όνομά της σε πολλές μεταγενέστερες εφημερίδες, κυρίως στην *Merkuriusz Polski* που δημοσιεύτηκε στο Λονδίνο τα έτη 1955–58.

Ιστορία
-------

Η *Merkuryusz Polski Ordynaryiny κυκλοφόρησε για* πρώτη φορά στην Κρακοβία στις 3 Ιανουαρίου 1661. Χορηγούμενη από την αυλή του Βασιλιά Ιωάννη Β΄ Καζίμιρ της Πολωνίας και της συζύγου του, Βασίλισσας Μαρία Λουίζα Γκοντζάγκα, η εφημερίδα ήταν μια εβδομαδιαία εφημερίδα αφιερωμένη κυρίως στη σύγχρονη πολιτική, τις ευρωπαϊκές δυναστικές υποθέσεις και τις στρατιωτικές εκστρατείες των μοναρχών. Όσον αφορά τις εσωτερικές υποθέσεις, προώθησε τις πολιτικές μεταρρυθμίσεις και την ενίσχυση της μοναρχικής εξουσίας. Το τέλος της συνδέθηκε με την αποτυχία των πολιτικών σχεδίων του βασιλιά.

Η *Merkuryusz* εκδόθηκε σε μια πολωνική γλώσσα του 17ου αιώνα, με μεγάλη επιρροή από τα λατινικά. Ορισμένα μέρη των τευχών γράφτηκαν καθαρά στα λατινικά. Αρχικά, εκδόθηκε από το τυπογραφείο της Κρακοβίας του Γ.Α. Γκόρτσιν (τεύχη 3 Ιανουαρίου – 4 Μαΐου 1661), όμως τον Μάιο του 1661 τα εκδοτικά του γραφεία μεταφέρθηκαν στη Βαρσοβία, όπου εμφανίστηκαν τα τεύχη από τις 14 Μαΐου έως τις 22 Ιουλίου 1661. Συνολικά κυκλοφόρησαν 41 τεύχη (12 από αυτά «εξαιρετικά» ή ειδικά), με κυκλική σειρά 100–250 αντιτύπων. Το τελευταίο τεύχος είχε ημερομηνία 22 Ιουλίου 1661.

Την *Merkuryusz* επιμελήθηκε ο Χιερόνιμ Πινότσι, ένας Ιταλός έμπορος που είχε μεταναστεύσει στην Πολωνία και είχε υπηρετήσει σε αξιοσημείωτες θέσεις στη βασιλική διοίκηση, συμπεριλαμβανομένων εκείνων του πλοιάρχου του νομισματοκοπείου της Κρακοβίας και του γραμματέα του Βασιλιά Ιωάννη Β΄ Καζίμιρ. Άλλοι συνεργάτες περιλάμβαναν τον Γούκας Οπαλίνσκι.

Μεταξύ 1933 και 1939, η πλήρης έκδοση ανατυπώθηκε από την Εθνική Βιβλιοθήκη της Πολωνίας.

Δείτε επίσης
------------

* *Mercurius Aulicus*
* *Mercurius Caledonius*
* *Monitor* (πολωνική εφημερίδα)

Παραπομπές
----------

1. 1 2 3 4 5  *Encyklopedia Polski*, σελ. 404.
2. 1 2 3  *Encyklopedia powszechna PWN*, vol. 3, p. 90.

Πηγές
-----

* *Encyclopedia Polski*, Κρακοβία, Wydawnictwo Ryszard Kluszczyński, 1996.
* *Encyklopedia powszechna PWN*, τομ. 3, Βαρσοβία, Państwowe Wydawnictwo Naukowe, 1975.

Εξωτερικοί σύνδεσμοι
--------------------

* Πλήρης έκδοση της *Merkuryusz* on-line
Η **Βαρωνία του Λέλο** ήταν φέουδο της Πελοποννήσου υποτελές στο Πριγκιπάτο της Αχαΐας κατά την εποχή της Φραγκοκρατίας στην Ελλάδα. Αναφέρεται μόνο στην αραγωνική εκδοχή του Χρονικού του Μορέως, αλλά δεν αναφέρεται ούτε στη γαλλική ούτε και στην ελληνική έκδοση, οι οποίες ήταν προγενέστερες. Τίποτε επίσης δεν είναι γνωστό για την μετέπειτα ιστορία του.

Η αραγωνική έκδοση του χρονικού αναφέρει ότι ιδρύθηκε το 1209, μετά την κατάκτηση της Πελοποννήσου, από τον Γουλιέλμο Σαμπλίτη. Συγκεκριμένα, αναφέρει πως έδωσε 8 τιμάρια στον Γάλλο ιππότη Γκυ ντε Λέλε (Γκυ της Λιλ), 4 στη Λακεδαιμονία και 4 στα παράλια του Κορινθιακού κόλπου. Κατά το χρονικό, ο Λέλε έχτισε το κάστρο «Λέλο», άγνωστης θέσης σήμερα, στη Λακεδαιμονία, από το οποίο πήρε την ονομασία του το φέουδο. Οι λέξεις Λέλο και Λέλε είναι εξελληνισμός του «Λιλ», της γαλλικής πόλης από την οποία καταγόταν ο Γκυ. 

Σύμφωνα όμως με τη γαλλική και την ελληνική έκδοση του Χρονικού του Μωρέως, ο Γκυ ντε Λιλ πήρε τη βαρωνία της Βοστίτσας και οι απόγονοί του είναι ιστορικά εξακριβωμένο πως ήταν οι μετέπειτα βαρώνοι της. Η Βοστίτσα, το σημερινό Αίγιο, βρίσκεται στον Κορινθιακό κόλπο. Πιθανόν να είχε και τιμάρια στη Λακεδαιμονία που μετέπειτα έχασε και απέμεινε με αυτά στη Βοστίτσα.

Πηγές
-----

* Juan Fernández de Heredia, Alfred Morel -Fatio, Libro de los fechos et conquistas del principado de la Morea compilado por comandamiento de Don, Imprimerie Jules -Guillaume Fick 1885, (Αραγωνικό Χρονικό)
* Το Χρονικόν του Μωρέως
* Latin Lordships in Greece
* Libro d'oro Crusader and other European families Γενεαλογικό δέντρο των ντε Λιλ της Πελοποννήσου Αρχειοθετήθηκε 2012-03-21 στο Wayback Machine.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Οι Βαρωνίες του Πριγκιπάτου της Αχαΐας |
| --- |
|  |
| 
* Βαρωνία της Άκοβας
* Βαρωνία της Αρκαδίας
* Βαρωνία της Βελιγοστής
* Βαρωνία της Βοστίτσας
* Βαρωνία του Γερακίου
* Βαρωνία της Γρίτσενας
* Βαρωνία του Ελδαμαλά
* Βαρωνία των Καλαβρύτων
* Βαρωνία των Καλαμών
* Βαρωνία της Καρύταινας
* Βαρωνία του Λέλο
* Βαρωνία της Μιτόπολης
* Βαρωνία του Νικλίου
* Βαρωνία του Πασσαβά
* Βαρωνία της Πάτρας
* Βαρωνία των Σαλώνων ή Αυθεντία των Σαλώνων
* Βαρωνία της Χαλανδρίτσας
* Αρχιεπισκοπική Λατινική Βαρωνία της Πάτρας
* Επισκοπική Λατινική Βαρωνία Λακεδαιμονίας
* Επισκοπική Λατινική Βαρωνία Νικλίου
* Επισκοπική Λατινική Βαρωνία Ωλένης
* Βαρωνία του τάγματος του Αγίου Ιωάννη
* Βαρωνία του τάγματος του Ναού
* Βαρωνία των Τευτόνων Ιπποτών
 |
|  |
| 
* Κατηγορία Κατηγορία
* Commons page Κοινά
 |

 |
Οι **Ασσύριοι στην Ελλάδα** περιλαμβάνουν μετανάστες και άλλα άτομα Ασσυριακής καταγωγής που ζουν στην Ελλάδα. Ο αριθμός των Ασσυρίων που ζουν στην Ελλάδα είναι περίπου 6.000 άτομα.

Ιστορία
-------

Η σύγχρονη ιστορία της Ασσυριακής κοινότητας της σημερινής Ελλάδας ανάγεται στην δεκαετία του 1920, όταν ένας αριθμός Ασσυρίων που ζούσαν στην Ελλάδα σχημάτισαν την *Ασσυριακή Ομοσπονδία της Ελλάδας* για να εκπροσωπούν την κοινότητα. Το 1934, οι ελληνικές αρχές αναγνώρισαν επίσημα την οργάνωση.

Οι περισσότεροι Ασσύριοι που φτάνουν στην Ελλάδα κατάγονται από την Τουρκία, το Ιράν, το Ιράκ ή τη Συρία. Ο κύριος λόγος μετανάστευσης των Ασσυρίων στην Ευρώπη και την Ελλάδα είναι η αστάθεια και η φτώχεια στις πατρίδες τους. Πολλοί Ασσύριοι χρησιμοποιούν την Ελλάδα για να εισέλθουν στο έδαφος της Ευρωπαϊκής Ένωσης, απ'όπου μετά πηγαίνουν συνήθως σε δυτικές και βόρειες Ευρωπαϊκές χώρες όπως η Γερμανία και η Σουηδία, χώρες με καλύτερες κοινωνικές υπηρεσίες και ποιότητα ζωής. Επί του παρόντος, η κοινότητα των Ασσυρίων στην Ελλάδα ξεπερνά τα 6.000 άτομα. Από αυτούς, περίπου 1.000 Ασσύριοι είναι πολιτογραφημένοι υπήκοοι Ελλάδας. Ζουν κυρίως σε προάστια της Αθήνας, κυρίως στο Αιγάλεω και το Καλαμάκι.

Παραπομπές
----------

1. 1 2 3  Tzilivakis, Kathy (10 May 2003). «Iraq's Forgotten Christians Face Exclusion in Greece». *Athens News*.. Ανακτήθηκε στις 7 April 2012.
Το **Live Cream** είναι ζωντανά ηχογραφημένος δίσκος του ροκ συγκροτήματος Cream, ο οποίος κυκλοφόρησε σχεδόν δύο χρόνια μετά τη διάλυση τους μέσω ης εταιρείας "Atco".

Ο δίσκος περιείχε τέσσερα ζωντανά ηχογραφημένα τραγούδια από τρεις συναυλίες του συγκροτήματος στο Σαν Φρανσίσκο το Μάρτιο του 1968, όπως και μία στούντιο ηχογράφηση του ακυκλοφόρητου, μέχρι τότε, τραγουδιού "*Lawdy Mama*", το οποίο ουασιστικά είναι το "*Strange Brew*" με διαφορετικό σόλο κιθάρας και χωρίς φωνητικά.

Η εμπορική επιτυχία του δίσκου ήταν αρκετά μεγάλη αφού ανέβηκε στο # 4 των βρετανικών τσαρτ και το Top-20 σε Ηνωμένες Πολιτείες, Καναδά και Αυστραλία. Οι κριτικές για το άλμπουμ ήταν διφορούμενες με το περιοδικό "Rolling Stone" να το χαρακτηρίζει "εξαιρετικό" αλλά το "Stereo Review" το χαρακτήρισε ως ένα "μείγμα άνισων εκτελέσεων". Παρ' όλα αυτά, οι Cream ήταν ένα συγκρότημα με εξαιρετική σκηνική παρουσία και υψηλού επιπέδου ζωντανές εμφανίσεις και επειδή αυτό ήταν κατανοητό από την εταιρεία τους, κυκλοφόρησε δύο ζωντανά ηχογραφημένα άλμπουμ το 1970 και το 1972 για να αναδείξει αυτά τα χαρακτηριστικά που τους έκαναν διάσημους.

Το δεύτερο μέρος αυτών των ηχογραφήσεων κυκλοφόρησε ενάμισι χρόνο αργότερα, με τον τίτλο "*Live Cream Volume II*".

Τραγούδια
---------

1. **N.S.U.** *(Bruce)* - 10:15  

*Σαν Φρανσίσκο, 10 Μαρτίου 1968*  

2. **Sleepy Time Time** *(Bruce, Godfrey)* - 6:52  

*Σαν Φρανσίσκο, 9 Μαρτίου 1968*  

3. **Lawdy Mama** *(traditional arr. Clapton)* - 2:46  

*Νέα Υόρκη, Μάιος 1967*  

4. **Sweet Wine** *(Baker, Godfrey)* - 15:16  

*Σαν Φρανσίσκο, 10 Μαρτίου 1968*  

5. **Rollin' and Tumblin'**  *(Morganfield)* - 6:42  

*Σαν Φρανσίσκο, 7 Μαρτίου 1968*

Θέσεις τσαρτ
------------

***Live Cream*** *(άλμπουμ)*

***Επίσημη κυκλοφορία: Απρίλιος 1970***

| **Χώρα** | **Θέση** |
| --- | --- |
| **Ηνωμένο Βασίλειο** | **4** |
| **Καναδάς** | **13** |
| **Ηνωμένες Πολιτείες** | **15** |
| **Αυστραλία** | **20** |

Τα μέλη των Cream
-----------------

Το **Live Cream** ηχογραφήθηκε από τους εξής μουσικούς:

* **Τζακ Μπρους** - *μπάσο*, *φωνητικά*
* **Έρικ Κλάπτον** - *κιθάρα*, *φωνητικά*
* **Τζίντζερ Μπέηκερ** - *τύμπανα*, *φωνητικά*

Πηγές
-----

* Live Cream, Vol. 1 - Cream | Songs, Reviews, Credits | AllMusic
* Αμερικανικά τσαρτ
* ChartArchive - Cream
* RPM - Library and Archives Canada

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Cream |
| --- |
|  |
| 
* **Έρικ Κλάπτον**
* **Τζακ Μπρους**
* **Τζίντζερ Μπέηκερ**
 |
|  |
| Ηχογραφήσεις σε στούντιο | 
* *Fresh Cream* (1966)
* *Disraeli Gears* (1967)
* *Wheels of Fire* (1968)
* *Goodbye* (1969)
 |
|  |
| Ζωντανές ηχογραφήσεις | 
* *Live Cream* (1970)
* *Live Cream Volume II* (1972)
* *Royal Albert Hall London May 2-3-5-6, 2005* (2005)
 |
|  |
| Συλλογές | 
* *Best of Cream* (1969)
* *Strange Brew: The Very Best of Cream* (1983)
 |
|  |
| Σχετιζόμενοι καλλιτέχνες | 
* Τζον Μάγιαλ
* The Yardbirds
* West, Bruce & Laing
* Blind Faith
* Baker Gurvitz Army
 |

 |
Το **Nintendo DS Lite** (ιαπωνικά: ニンテンドーDS Lite, Χέπμπορν: Nintendō Dī Esu Raito) είναι φορητή κονσόλα βιντεοπαιχνιδιών με διπλή οθόνη που αναπτύχθηκε και κατασκευάστηκε από την Nintendo και κυκλοφόρησε το 2006. Πρόκειται για ένα πιο ευέλικτο, φωτεινό και ελαφρύ ανασχεδιασμό της αρχικής κονσόλας Nintendo DS, λαμβάνοντας παράλληλα στιλιστικά στοιχεία από το Game Boy Advance SP, με σκοπό να είναι αισθητικά καλαίσθητη και να προσφύγει στο ευρύτερο εμπορικό κοινό.

Κυκλοφορία
----------

Η κυκλοφορία του ανακοινώθηκε στις 26 Ιανουαρίου 2006, ένα μήνα πριν από την πρώτη κυκλοφορία του στην Ιαπωνία στις 2 Μαρτίου 2006 σε τιμή 16.800 γιεν λόγω της συντριπτικής ζήτησης για το αρχικό μοντέλο. Έχει κυκλοφορήσει στην Αυστραλία σε τιμή 199,95 δολαρίων Αυστραλίας, στη Βόρεια Αμερική σε τιμή 129.99 δολαρίων ΗΠΑ, στην Ευρώπη σε τιμή 149.99 ευρώ, στη Νότια Κορέα και στη Νότια Αμερική. Στις 31 Δεκεμβρίου του 2009, οι πωλήσεις του DS Lite είχαν φθάσει στις 89.190.000 μονάδες σε όλο τον κόσμο, σύμφωνα με την Nintendo.

Παραπομπές
----------

1. ↑  «Nintendo DS Lite». NintendoWorldReport. 12 Ιουνίου 2006.

Εξωτερικοί σύνδεσμοι
--------------------

* Official Nintendo DS Lite website (Ευρώπη)
* Official Nintendo DS Lite website (Ηνωμένες Πολιτείες) Αρχειοθετήθηκε 2014-05-10 στο Wayback Machine.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Κονσόλες της Nintendo |
| --- |
|  |
| Οικιακές | 
* Nintendo Entertainment System
* Super Nintendo Entertainment System
* Nintendo 64
* GameCube
* Wii
* Wii U
 |
|  |
| Φορητές | 
* Game Boy
	+ Pocket
	+ Light
* Game Boy Color
* Game Boy Advance
	+ SP
* Game Boy Micro
* Nintendo DS
	+ DS Lite
* Nintendo DSi
	+ DSi XL
* Nintendo 3DS
	+ 3DS XL
* Nintendo 2DS
 |

 |
Η **Ασσυριακή Ευαγγελική Εκκλησία** είναι πρεσβυτεριανική εκκλησία στη Μέση Ανατολή, η οποία απέκτησε την εκκλησιαστική ανεξαρτησία της από την πρεσβυτεριανική ιεραποστολή στο Ιράν το 1870.

Τα μέλη της είναι, κυρίως, ασσυριακής καταγωγής, σημιτικό λαό ο οποίος ομιλεί τα Ανατολικά Αραμαϊκά και περιοχή προελεύσεως του οποίου είναι η Άνω Μεσοποταμία (περιοχή η οποία ήταν γνωστή ως Ασσυρία μεταξύ του 25ου αιώνα π.Χ. και του 7ου αιώνα μ.Χ.), καθώς και απόγονο των Αρχαίων Ασσυρίων.

Η πλειοψηφία των Ασσυρίων Ευαγγελιστών (καθώς και μέλη της Ασσυριακής Πεντηκοστιανικής Εκκλησίας), αρχικώς, αποτελούσαν μέλη της Ασσυριακής Εκκλησίας της Ανατολής, καθώς και της, χρονολογούμενης από τον 18ο αιώνα, παραγώγου της, Χαλδαϊκής Καθολικής Εκκλησίας, ή της Συριακής Ορθόδοξης Εκκλησίας, προ της μεταστροφής τους στον Προτεσταντισμό. Η ευρεία πλειοψηφία των Ασσυρίων παραμένει πιστή στις συγκεκριμένες παλαιές εκκλησίες Ανατολικού Τύπου έως σήμερα.

Αριθμός ασσυριακών ευαγγελικών εκκλησιών υφίστανται ανά την διασπορά, όπως, επί παραδείγματι, στο Σαν Χοσέ, το Τέρλοκ, καθώς και το Σικάγο.

Το 2010, ένας εκ των Ιρανών παστόρων της συνελήφθη στο Κερμανσάχ, ενώ παρέμεινε κρατούμενος επί 54 ημέρες λόγω φερόμενης ως εκ μέρους του απόπειρας προσηλυτισμού Μουσουλμάνων στον Χριστιανισμό.

Παραπομπές
----------

1. ↑  (Αγγλικά) Vander Werff, Lyle L. (1977). *Christian mission to Muslims: the record : Anglican and Reformed approaches in India and the Near East, 1800-1938*. The William Carey Library series on Islamic studies. William Carey Library. σελ. 366. ISBN 978-0-87808-320-6.
2. ↑  (Αγγλικά) Cole, Ethan (31 Μαρτίου 2010). «Jailed Iranian Pastor Temporarily Freed, In 'Good Spirits'». The Christian Post.. Ανακτήθηκε στις 2 Μαΐου 2010.

Εξωτερικοί Σύνδεσμοι
--------------------

* (Αγγλικά) Ιστοσελίδα της Ασσυριακής Ευαγγελικής Εκκλησίας της Τεχεράνης
* (Αγγλικά) Ιστοσελίδα της Ασσυριακής Ευαγγελικής Εκκλησίας του Σαν Χοσέ
Το **Ασσόδυο** είναι παιχνίδι που παίζεται στο τάβλι.

Προέλευση του ονόματος
----------------------

Το όνομα του παιχνιδιού προέρχεται από την ζαριά ασσόδυο (δηλαδή όταν ο παίκτης φέρει ένα και δύο). Στη συγκεκριμένη παραλλαγή του ταβλιού, όταν ένας παίκτης φέρει ασσόδυο, παίζει πρώτα το ένα και το δύο και μετά παίζει όποιες διπλές θέλει ή το αντίστροφο. Ύστερα ξαναπαίζει μέχρι να φέρει μια ζαριά που δεν είναι ούτε ασσόδυο ούτε διπλή.

Κανόνες
-------

*Γενικά για τους κανόνες του ταβλιού δείτε το άρθρο Κανόνες του ταβλιού*

### Ξεκινώντας

Ο παίκτης για να αρχίσει να βάζει πούλια πρέπει να φέρει ή ασσόδυο ή διπλές.Εαν φέρει διπλές και ο αντίπαλος έχει ήδη πούλια τότε πρέπει να ξαναφέρει για να μπει. Τα πούλια τοποθετούνται εκεί που δείχνει η ζαριά του παίκτη, μετρώντας από δεξία ή αριστερά (αναλόγως από την περιοχή που ξεκινάει ο παίκτης).

### Κατά την διάρκεια του παιχνιδιού

Τα 15 πούλια του παίκτη, για να περάσουν στην επόμενη περιοχή, πρέπει να έχουν συγκεντρωθεί όλα στην προηγούμενη και πρέπει να περάσουν **απευθείας**. Σε αντίθεση με το πλακωτό, στο οποίο ο παίκτης πλακώνει τα πούλια και δεν τα αφήνει να κινηθούν, στο ασσόδυο ο παίκτης, όπως και στις πόρτες, χτύπα τα πούλια και αναγκάζει τον άλλο παίκτη να ξεκινήσει από την αρχή, βγάζοντας το πούλι που χτυπήθηκε μόνο εάν φέρει ασσόδυο ή διπλές (εκτός εάν ο παίκτης έχει κάνει πόρτα).

### Στο μάζεμα

Στο μάζεμα ο παίκτης δε μπορεί να σπάσει τα πούλια, και παίρνει μόνο το πούλι από ό,τι ζαριά φέρνει. Ισχύει ο κανόνας του ασσόδυου (δηλαδή ο παίκτης παίρνει πρώτα τον άσσο και το δύο (αν έχει) και μετά παίζει τις διπλές που θέλει.). Νικητής είναι αυτός που θα μαζέψει πρώτος τα πούλια.

Δείτε επίσης
------------

* Τάβλι
* Κανόνες του ταβλιού
* Μάζεμα

### Άλλες παραλλαγές του ταβλιού

* Πόρτες
* Πλακωτό
* Φεύγα
* Γκιούλ
Εικόνα που απεικονίζει το βαρυτικό πεδίο της Γης. Η βαρυτική δυναμική ενέργεια αυξάνεται με την απόσταση από το κέντρο. Τα αντικείμενα επιταχύνουν προς τη Γη, χάνοντας την βαρυτική τους ενέργεια και μετατρέποντάς την σε κινητική.
Η **βαρυτική ενέργεια** είναι η **βαρυτική δυναμική ενέργεια** που έχει ένα σώμα με μάζα σε σχέση με ένα άλλο αντικείμενο μάζας. Είναι δυνητική ενέργεια που σχετίζεται με το πεδίο βαρύτητας. Η βαρυτική ενέργεια εξαρτάται από τις μάζες των δύο σωμάτων, την απόστασή τους και την σταθερά βαρύτητας (*G*).

Σε περιπτώσεις όπου η επιτάχυνση είναι αρκετά σταθερή - όπως η πτώση μίας σφαίρας στη Γη - η βαρυτική ενέργεια *ενός* από τα σώματα σε σχέση με την άλλη είναι:

{\displaystyle E=mgh}

Όπου E είναι η βαρυτική ενέργεια (σε Τζάουλ), m είναι η μάζα του επιταχυνόμενου αντικειμένου (σε χιλιόγραμμα), g είναι η επιτάχυνση του αντικειμένου (σε μέτρα ανά δευτερόλεπτο ανά δευτερόλεπτο) και h είναι η απόσταση από το μεγαλύτερο σώμα (σε μέτρα). Παρατηρήστε ότι αυτός ο τύπος δίνει τη δυνητική ενέργεια και την αντιμετωπίζει ως θετικό αριθμό.

Παραπομπές
----------

1. ↑  «Gravitational Potential Energy». *hyperphysics.phy-astr.gsu.edu*. Ανακτήθηκε στις 10 Ιανουαρίου 2017.
Η "**Μουσικολογία**" είναι περιοδικό, το οποίο ιδρύθηκε το 1985. Υπήρξε το πρώτο εξειδικευμένο επιστημονικό περιοδικό για μουσική στην Ελλάδα μεταπολεμικά και το παλαιότερο που συνεχίζει να εκδίδεται μέχρι σήμερα. Ιδρύτρια και Διευθύντρια υπήρξε η Ομότιμη Καθηγήτρια του Τμήματος Μουσικών Σπουδών του Πανεπιστημίου Αθηνών, Ολυμπία Φράγκου-Ψυχοπαίδη. Η "Μουσικολογία" περιλαμβάνει όλους τους τομείς του κλάδου, αλλά σε αυτήν εξέχουσα θέση έχουν η Αισθητική, η Φιλοσοφία και η Κοινωνιολογία της μουσικής.

Άλλα ελληνόφωνα μουσικολογικά περιοδικά είναι ο "Μουσικός Λόγος" (έτος ίδρυσης: 2000), η "Πολυφωνία" (2002), και ο "Μουσικός Ελληνομνήμων" (2008), ενώ ο επιστημονικός λόγος για τη μουσική εκπαίδευση φιλοξενείται από το 2004 στα "Μουσικοπαιδαγωγικά"

Παραπομπές
----------

1. ↑  «Μουσικός Λόγος».
2. ↑  «Πολυφωνία».
3. ↑  «Μουσικός Ελληνομνήμων».
4. ↑  «Μουσικοπαιδαγωγικά».

Εξωτερικοί σύνδεσμοι
--------------------

* Μουσικολογία, Ιστοσελίδα